Suspensionsaftale

Mellem

|  |  |
| --- | --- |
|  | **Vejdirektoratet**  Carsten Niebuhrs Gade 43, 5.  1577 København V  CVR nr. 60729018 |
| og |  |
|  | **[Spildevandsselskab]**  [Adresse]  [Postnr.] [By]  CVR nr. [xx]  (herefter ”Spildevandsselskabet”) |

er der dags dato indgået følgende suspensionsaftale.

##### Baggrund og formål

###### Vejdirektoratet og Spildevandsselskabet er uenige om, i hvilket omfang Spildevandsselskabet kan opkræve vejbidrag fra Vejdirektoratet i henhold til § 2a, stk. 10, i lovbekendtgørelse nr. 1775 af 2. september 2021 om betalingsregler for spildevandsforsyningsselskaber mv.

###### Spildevandsselskabet har opkrævet i alt kr. [xx] i vejbidrag for år 2021 og 2022. Heraf har Vejdirektoratet betalt i alt kr. [xx].

###### Formålet med denne suspensionsaftale er at suspendere forældelse og passivitet for de rejste krav, samt Vejdirektoratets eventuelle tilbagesøgningskrav.

##### De omfattede krav

###### Suspensionsaftalen omfatter Spildevandsselskabets krav mod Vejdirektoratet om betaling af vejbidrag for statsveje i henhold til faktura nr. [xx] og [xx].

###### Suspensionsaftalen omfatter desuden Vejdirektoratets eventuelle krav mod Spildevandsselskabet om tilbagebetaling af vejbidrag for statsveje for år 2021 og 2022.

###### Suspensionsaftalen omfatter også eventuelle renter og gebyrer, som knytter sig til de krav, som er nævnt i pkt. 2.1 og 2.2.

###### Suspensionsaftalen omfatter ikke krav, som allerede er forældede eller fortabt ved passivitet ved suspensionsaftalens underskrivelse.

##### Suspensionsaftalens virkning

###### De krav, som er omfattet af suspensionsaftalen, jf. pkt. 2.1 – 2.3 ovenfor, forældes ikke, og fortabes ikke ved passivitet, så længe suspensionsaftalen løber.

###### For de krav, der er omfattet af suspensionsaftalen, jf. pkt. 2.1 – 2.3, er der enighed om, at en part ikke skal rykke den anden art for betaling, så længe suspensionsaftalen løber.

###### Suspensionsaftalen indebærer ikke en stillingtagen til, om de krav, der er omfattet af aftalen, er berettigede.

##### Opsigelse

###### Vejdirektoratet og Spildevandsselskabet kan opsige suspensionsaftalen med 6 måneders varsel til udgangen af en måned, ved skriftlig meddelelse til den anden part.

###### Hvis suspensionsaftalen opsiges, indtræder forældelse eller passivitet for de omfattede krav tidligst når opsigelsesvarslet er udløbet.

##### Underskrifter

For Vejdirektoratet: For Spildevandsselskabet:

Dato: Dato: